ยอดขายรถยนต์ลิ่วห่วงการเมืองฉุดรั้ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์เดย์ — ยอดขายรถยนต์เดือน มี.ค. ทะลัก ห่วงการเมืองฉุด
สำนักงานเศรษฐกิจการคลังประเมินว่า ปริมาณการจำหน่ายรถยนต์นั่งในเดือน มี.ค. 2553 จะขยายตัวต่อเนื่องสูงถึง 50% จากเดือนก่อนที่ขยายตัว 57.3% ปัจจัยบวกที่สนับสนุนได้แก่ผู้บริโภคมีการเปลี่ยนแปลงความนิยมจากรถที่มีขนาดใหญ่ มาเป็นรถที่มีขนาดกลางและเล็กมากขึ้น 
ประการที่สอง เกิดจากกำลังซื้อที่เพิ่มขึ้นตามทิศทางการฟื้นตัวของเศรษฐกิจ โดยเฉพาะภาคการผลิตสินค้าอุตสาหกรรม และภาคการส่งออกที่เริ่มดีขึ้น
ประการที่สาม มาจากรายได้เกษตรกรที่ปรับตัวดีขึ้น เนื่องจากราคาสินค้าเกษตรที่ปรับตัวสูงขึ้นตามทิศทางราคาสินค้าเกษตรในตลาดโลกและการฟื้นตัวของเศรษฐกิจไทย อย่างไรก็ตามสภาพความตึงเครียดของสถานการณ์ทางการเมือง จะเป็นปัจจัยที่กดดันให้การบริโภคภาคเอกชนลดลงได้ในระยะต่อไป 
สำหรับปริมาณจำหน่ายรถยนต์เชิงพาณิชย์ในเดือน มี.ค. 2553 คาดว่าจะต่อเนื่องขยายตัว 55% จากเดือนก่อนที่ขยายตัว 58% โดยมีปัจจัยบวกจากการฟื้นตัวของเศรษฐกิจ ในประเทศที่เริ่มชัดเจนมากขึ้น ตามการฟื้นตัวของเศรษฐกิจโลกและการกระตุ้นเศรษฐกิจของรัฐบาล
อย่างไรก็ตาม หากสถานการณ์ทางการเมืองยังมีการชุมนุมยืดเยื้อจะส่งผลต่อการบริโภคและการลงทุนภาคเอกชนลดลง และจะกระทบต่อปริมาณการจำหน่ายรถยนต์เชิงพาณิชย์
สำหรับยอดขายรถยนต์ในช่วงไตรมาสแรก รถปิกอัพ 1 ตัน มียอดขายกว่า 7.74 หมื่นคัน รถอเนกประสงค์แบบเอสยูวีและพีพีวี 1.18 หมื่นคัน รถยนต์นั่ง 3.4 หมื่นคัน